बहरहाल जिस कथित चिठ्ठी को पेश किया जा रहा है कि उसके न सिर्फ बनावटी होने का शक किया जा रहा है बल्कि वह सबूत के तौर पर भी नाकाफी है। हिंदी लेखक और समालोचक प्रियदर्शन ने कहा, “क्योंकि अभी तक इस चिट्ठी के अलावा पुलिस ने ऐसा कोई सबूत नहीं पेश किया है जिससे पता चले कि इस इरादे को बाकायदा साजिश की शक्ल दी जा रही थी। अब खतरा दूसरा है। एक चिट्ठी को आधार बनाकर कहीं पुलिस प्रतिरोध की हर आवाज को दबाने का रास्ता ना खोजने लगे। चिट्ठी से पहली दुर्घटना यह हुई है कि भीमा कोरेगांव हिंसा के वास्तविक गुनाहगारों का सवाल पीछे छूट गया है।”